# name
L'adquisició de competències professionals mitjançant la incorporació d'eines de treball: el cas de Semrush.

# metadata.dc.description[].value
Projecte: 2019PID-UB/001 (Introducción de SEMrush como metodología de aprendizaje para el desarrollo de competencias profesionales)

# metadata.dc.description.abstract[].value
La creixent demanda de professionals en l'àrea digital de les empreses requereix de noves metodologies docents per a l'aprenentatge dels estudiants del màster de Màrqueting i Investigació de Mercats per al desenvolupament de competències professionals.
Un aspecte diferencial de l'ensenyament que valoren els estudiants és que s'utilitzin eines reals que els permetin adquirir les competències necessàries per a
poder desenvolupar el seu exercici professional, habilitats crítiques per tenir èxit en el món empresarial actual.
El projecte d'innovació docent que es vol desenvolupar com a prova pilot amb els estudiants que s'incorporin al màster en el proper curs acadèmic 2019-20, consisteix en la introducció d'eines professionals a l'aula de monitorització i anàlisi dels diferents social media (web, bloc, xarxes socials, fòrums).
El treball amb la plataforma Semrush, tecnologia que compta amb més de 40 eines per a la presa de decisions de màrqueting, permetrà abordar la resolució de casos pràctics de màrqueting d'una manera nova respecte a la metodologia actual, i el desenvolupament de competències transversals i específiques de màrqueting i d'investigació de mercats. D'aquesta forma els estudiants podran desenvolupar competències en recerca d'informació, anàlisi i síntesi, de la mateixa forma en què es realitza en l'entorn empresarial.
Anteriorment, o bé se'ls donava la informació i els estudiants la analitzaven, o bé recorrien a fonts secundàries de conveniència, que estaven desactualitzades o incompletes; i quan l'estudiant s'incorporava a l'empresa, aquest tipus de fonts no tenien cap utilitat en el món professional, perquè la formació obtinguda no aconseguia desenvolupar completament les competències professionals necessàries reclamades per les empreses. Aquest problema es fa créixer en el context actual d'Internet, big data, machine learning, etc ,. En aquest entorn en línia, on hi ha quantitats ingents d'informació, que provenen de múltiples fonts, així com la rapidesa en què es generen, requereix d'eines i metodologies que permetin tractar aquests grans volums d'informació a temps real per a la presa de decisions de màrqueting .
Amb aquesta nova forma d'abordar la resolució de casos o exercicis pràctics a l'aula s'aconsegueix millorar l'encaix professional dels estudiants en el món laboral, al desenvolupar competències noves en la recerca i tractament de la informació en un context extremadament dinàmic.

# metadata.dc.rights[].value
cc by-nc-nd (c)  Arroyo Cañada, Francisco Javier et al., 2022

# metadata.dc.title[].value
L'adquisició de competències professionals mitjançant la incorporació d'eines de treball: el cas de Semrush.